คำสั่งกรมธนารักษ์คำสั่งกรมธนารักษ์ที่ ๗๒๐/๒๕๕๙เรื่องหลักเกณฑ์การกำหนดอัตราค่าเช่า ค่าทดแทน และค่าธรรมเนียมเกี่ยวกับการจัดหาประโยชน์ในที่ราชพัสดุ[๑] ด้วยระเบียบกระทรวงการคลังว่าด้วยการจัดหาประโยชน์ในที่ราชพัสดุพ.ศ. ๒๕๕๒ ข้อ ๔ วรรคสอง ข้อ ๑๐ (๔) ข้อ ๑๑ (๔) ข้อ ๑๒ วรรคสอง ข้อ ๔๙ และข้อ ๕๑กำหนดให้หลักเกณฑ์และวิธีการพิจารณากำหนดค่าเช่า ค่าทดแทนค่าธรรมเนียมเกี่ยวกับการจัดหาประโยชน์ในที่ราชพัสดุหลักเกณฑ์การอนุญาตให้นำสิทธิการปลูกสร้างหรือสิทธิการเช่าอาคารหรือสิ่งปลูกสร้างไปทำเงื่อนไขผูกพันในการกู้เงินหรือเบิกเงินเกินบัญชีหรือค้ำประกันเงินกู้ หลักเกณฑ์การเรียกเก็บค่าตอบแทนกรณีรัฐวิสาหกิจขอสร้างสะพานทางเชื่อมปักเสา พาดสายไฟฟ้า วางท่อประปา ท่อระบายน้ำวางสายโทรศัพท์หรือดำเนินการอื่นใดในลักษณะเดียวกันในที่ราชพัสดุหลักเกณฑ์และวิธีการจัดให้เช่าที่ราชพัสดุเพื่อการจัดสวัสดิการในเชิงธุรกิจตามลำดับเป็นไปตามคำสั่งกรมธนารักษ์ และข้อ ๕๐กำหนดให้การจัดทำสัญญาต่างตอบแทนอื่นในที่ราชพัสดุที่มีราคาที่ดินรวมกับมูลค่าอาคารสิ่งปลูกสร้าง(ถ้ามี) ไม่เกิน ๑๐๐ ล้านบาท ให้อธิบดีเป็นผู้อนุญาตฉะนั้นอาศัยอำนาจตามระเบียบกระทรวงการคลังว่าด้วยการจัดหาประโยชน์ในที่ราชพัสดุ พ.ศ.๒๕๕๒ ข้อ ๔ วรรคสอง ข้อ ๑๐ (๔) ข้อ ๑๑ (๔) ข้อ ๑๒ วรรคสอง ข้อ ๔๙ ข้อ ๕๐ และข้อ ๕๑กรมธนารักษ์ จึงมีคำสั่ง ดังต่อไปนี้๑.ให้ยกเลิก๑.๑คำสั่งกรมธนารักษ์ ที่ ๒๙๖/๒๕๕๓ เรื่อง หลักเกณฑ์การกำหนดอัตราค่าเช่า ค่าทดแทนและค่าธรรมเนียมเกี่ยวกับการจัดหาประโยชน์ในที่ราชพัสดุ สั่ง ณ วันที่ ๒๙ มิถุนายนพ.ศ. ๒๕๕๓๑.๒คำสั่งกรมธนารักษ์ ที่ ๓๐๐/๒๕๕๓ เรื่อง การกำหนดความหมายของการทำไร่ ทำนาปลูกพืชสวนพืชผัก เลี้ยงสัตว์ และการเกษตร รวมทั้งกำหนดเวลาให้ผลผลิตของพืชสวน สั่ง ณ วันที่๒๙ มิถุนายน พ.ศ. ๒๕๕๓๑.๓คำสั่งกรมธนารักษ์ ที่ ๑๘๗/๒๕๕๔ เรื่องการกำหนดอัตราค่าตอบแทนและแนวทางปฏิบัติในการติดตั้งป้ายโฆษณาบนที่ราชพัสดุ สั่ง ณวันที่ ๒๐ เมษายน พ.ศ. ๒๕๕๔๑.๔คำสั่งกรมธนารักษ์ ที่ ๑๗๐/๒๕๕๖ เรื่องหลักเกณฑ์การกำหนดอัตราค่าเช่าเครื่องจักรที่ประกอบรวมเข้ากับตัวโรงงานซึ่งเป็นทรัพย์อันติดอยู่กับที่ดินสั่ง ณ วันที่ ๒๑ มีนาคม พ.ศ. ๒๕๕๖๑.๕คำสั่งกรมธนารักษ์ ที่ ๒๔๗/๒๕๕๖ เรื่องหลักเกณฑ์การกำหนดอัตราค่าเช่าและค่าธรรมเนียมกรณีองค์กรปกครองส่วนท้องถิ่นขอต่ออายุสัญญาเช่าที่ราชพัสดุและนำที่ราชพัสดุไปจัดให้เช่าช่วงสั่ง ณ วันที่ ๓๐ พฤษภาคม พ.ศ. ๒๕๕๙๑.๖คำสั่งกรมธนารักษ์ ที่ ๔๓๑/๒๕๕๙ เรื่องหลักเกณฑ์การกำหนดอัตราค่าเช่าและค่าธรรมเนียมในการบริหารจัดการท่าเรือเชิงพาณิชย์สั่ง ณ วันที่ ๙ สิงหาคม พ.ศ. ๒๕๕๙๒.ในคำสั่งนี้กิจการอันเป็นสาธารณกุศลที่ไม่ได้มุ่งหากำไร หมายถึง กิจการขององค์การสาธารณกุศลสถานพยาบาล และสถานศึกษา ซึ่งรัฐมนตรีว่าการกระทรวงการคลังประกาศตามมาตรา ๔๗ (๗) (ข) แห่งประมวลรัษฎากรหรือกิจการอื่น ๆ ตามที่อธิบดีกรมธนารักษ์เห็นสมควรการจัดให้เช่าเพื่อการพาณิชยกรรมและอุตสาหกรรม หมายถึงการจัดให้เช่าที่ราชพัสดุ ตามข้อ ๒๓ วรรคสอง (๓) (๔) (๕)ของกฎกระทรวงว่าด้วยหลักเกณฑ์และวิธีการปกครอง ดูแล บำรุงรักษา ใช้และจัดหาประโยชน์เกี่ยวกับที่ราชพัสดุ พ.ศ. ๒๕๔๕ และที่แก้ไขเพิ่มเติมมูลค่าทรัพย์สิน หมายถึง ราคาที่ดินที่จัดให้เช่าหรือราคาที่ดินและมูลค่าอาคารหรือสิ่งปลูกสร้างที่จัดให้เช่าหลังหักค่าเสื่อมหรือมูลค่าอาคารหรือสิ่งปลูกสร้างหลังหักค่าเสื่อมตามหลักเกณฑ์ที่กรมธนารักษ์กำหนดทำเลชั้น ๑ หมายถึงที่ราชพัสดุที่อยู่ติดกับถนนซึ่งมีความกว้างตั้งแต่ ๖ เมตรขึ้นไปและหรือตั้งอยู่ในแหล่งที่ใช้ประโยชน์ในทางเศรษฐกิจได้ดีที่สุดในท้องถิ่นหรืออยู่ห่างจากแหล่งที่ใช้ประโยชน์ในทางเศรษฐกิจได้ดีที่สุดในท้องถิ่นไม่เกิน๘๐ เมตรทำเลชั้น ๒ หมายถึง ที่ราชพัสดุที่อยู่ติดกับแม่น้ำคลอง หรือถนนซึ่งมีความกว้างตั้งแต่ ๔ เมตรแต่ไม่ถึง ๖ เมตร และหรือตั้งอยู่ในแหล่งที่ใช้ประโยชน์ในทางเศรษฐกิจได้ดีเป็นลำดับรองจากทำเลชั้น๑ หรืออยู่ห่างจากแหล่งที่ใช้ประโยชน์ในทางเศรษฐกิจได้ดีเป็นลำดับรองจากทำเลชั้น ๑ไม่เกิน ๘๐ เมตรทำเลชั้น ๓ หมายถึงที่ราชพัสดุที่อยู่นอกเหนือจากทำเลชั้น ๑ ถึงทำเลชั้น ๒ หรือที่ราชพัสดุที่รถยนต์เข้าไม่ถึง๓.ให้มีคณะกรรมการคณะหนึ่งเรียกว่า คณะกรรมการพิจารณากำหนดอัตราค่าตอบแทนการจัดหาประโยชน์ในที่ราชพัสดุ ประกอบด้วย รองอธิบดีกรมธนารักษ์ด้านที่ราชพัสดุเป็นประธาน ผู้อำนวยการกองเทคโนโลยีการสำรวจและฐานข้อมูลที่ราชพัสดุผู้อำนวยการกองบริหารที่ราชพัสดุภูมิภาค ผู้อำนวยการกองบริหารจัดการกรรมสิทธิ์ที่ราชพัสดุผู้อำนวยการสำนักพัฒนาและบำรุงรักษาอาคารราชพัสดุ ผู้อำนวยการสำนักบริหารที่ราชพัสดุกรุงเทพมหานครผู้อำนวยการสำนักประเมินราคาทรัพย์สิน ผู้อำนวยการสำนักกฎหมาย เป็นกรรมการผู้อำนวยการสำนักพัฒนาธุรกิจและศักยภาพที่ราชพัสดุ เป็นกรรมการและเลขานุการให้คณะกรรมการมีอำนาจหน้าที่ในการพิจารณากำหนดอัตราค่าเช่าค่าทดแทน และค่าธรรมเนียมเกี่ยวกับการจัดหาประโยชน์ในที่ราชพัสดุรวมทั้งการกำหนดมูลค่าปัจจุบัน ค่าเสื่อมของสิ่งปลูกสร้างหรืออาคารเพื่อการกำหนดค่าธรรมเนียม กรณีที่มูลค่าที่ดินเกินกว่า ๓๐ ล้านบาท หรือที่ดินพร้อมอาคารสิ่งปลูกสร้างราชพัสดุหรืออาคารสิ่งปลูกสร้างราชพัสดุที่มีมูลค่าเกินกว่า ๑๐๐ ล้านบาท และกำหนดอัตราผลตอบแทนอื่นๆที่กำหนดไว้ให้เป็นอำนาจของคณะกรรมการตามคำสั่งนี้แต่อัตราผลตอบแทนต้องไม่ต่ำกว่าหลักเกณฑ์ที่กำหนดในคำสั่งนี้กรณีที่มูลค่าที่ดินเกินกว่า ๑๐๐ ล้านบาทหรือที่ดินพร้อมอาคารสิ่งปลูกสร้างราชพัสดุหรืออาคารสิ่งปลูกสร้างราชพัสดุที่มีมูลค่าเกินกว่า๕๐๐ ล้านบาทเมื่อคณะกรรมการพิจารณาแล้วให้เสนออธิบดีกรมธนารักษ์เพื่อขอความเห็นชอบต่อไป๔.การกำหนดอัตราค่าเช่า ค่าทดแทนและค่าธรรมเนียมเกี่ยวกับการจัดหาประโยชน์ในที่ราชพัสดุให้ผู้ดำรงตำแหน่งดังต่อไปนี้มีอำนาจในการกำหนดค่าเช่า ค่าทดแทน และค่าธรรมเนียม รวมทั้งการกำหนดมูลค่าปัจจุบันค่าเสื่อมของสิ่งปลูกสร้างหรืออาคารเพื่อการกำหนดค่าธรรมเนียมตามหลักเกณฑ์และวิธีการที่กรมธนารักษ์กำหนด๔.๑ผู้อำนวยการสำนักบริหารที่ราชพัสดุกรุงเทพมหานคร ในเขตกรุงเทพมหานคร๔.๒ธนารักษ์พื้นที่ ในเขตพื้นที่รับผิดชอบ๕.หลักเกณฑ์การพิจารณากำหนดอัตราค่าเช่าและค่าธรรมเนียมเกี่ยวกับการจัดหาประโยชน์ในที่ราชพัสดุเพื่ออยู่อาศัยกิจการอันเป็นสาธารณกุศลที่ไม่ได้มุ่งหากำไรและโครงการตามนโยบายรัฐบาลให้เป็นไปตามเอกสารหมายเลข ๑ แนบท้ายคำสั่ง๖.หลักเกณฑ์การพิจารณากำหนดอัตราค่าเช่าและค่าธรรมเนียมเกี่ยวกับการจัดหาประโยชน์ในที่ราชพัสดุเพื่อประกอบเกษตรกรรมให้เป็นไปตามเอกสารหมายเลข ๒ แนบท้ายคำสั่ง๗.หลักเกณฑ์การพิจารณากำหนดอัตราผลตอบแทนการใช้ประโยชน์ที่ราชพัสดุเพื่อการพาณิชยกรรมและอุตสาหกรรมให้เป็นไปตามเอกสารหมายเลข ๓ แนบท้ายคำสั่ง๘. หลักเกณฑ์การพิจารณากำหนดอัตราค่าเช่าค่าธรรมเนียม ค่าทดแทน แบบเหมาจ่าย ดังต่อไปนี้ ให้เป็นไปตามเอกสารหมายเลข ๔แนบท้ายคำสั่ง๘.๑การจัดให้เช่าที่ดินราชพัสดุเป็นการชั่วคราว ไม่เกิน ๓๐ วัน๘.๒การจัดให้เช่าที่ดินราชพัสดุขนาดเล็กเนื้อที่ไม่เกิน ๑๒ ตารางวา๘.๓การจัดให้เช่าพื้นที่ภายในอาคารราชพัสดุ๘.๔การจัดให้เช่าที่ราชพัสดุเพื่อติดตั้งป้ายโฆษณากรณีป้ายแบบปกติ๘.๕การจัดให้เช่าที่ราชพัสดุเพื่อติดตั้งป้ายโฆษณากรณีป้ายแบบดิจิทัล๘.๖การจัดให้เช่าเพื่อติดตั้งเครื่องบริการอิเล็กทรอนิกส์อื่น ๆ๘.๗การจัดให้บุคคลไทยเช่าที่ราชพัสดุเพื่อดำเนินการการถ่ายภาพนิ่งถ่ายทำภาพยนตร์วีดีทัศน์ รายการโทรทัศน์ การจัดแสดงละคร คอนเสิร์ต นิทรรศการการจัดงานแถลงข่าว เปิดตัวสินค้า/อัลบั้มของศิลปิน การรายงานข่าว การเดิน-วิ่งเพื่อการกุศล หรือการดำเนินการอื่นใดที่มีลักษณะคล้ายคลึงกัน๘.๘การจัดให้เช่าที่ราชพัสดุเพื่อทดแทนการวางระบบขนส่งปิโตรเลียมทางท่อผ่านที่ราชพัสดุ๘.๙การจัดให้เช่าที่ราชพัสดุเพื่อเป็นห้องประชุม อบรม หรือสัมมนาต่าง ๆ๘.๑๐การจัดให้เช่าที่ราชพัสดุเพื่อเป็นห้องพัก๘.๑๑การจัดให้รัฐวิสาหกิจเช่าเพื่อสาธารณูปโภค๘.๑๒การติดตั้งโทรศัพท์สาธารณะในที่ราชพัสดุ๘.๑๓การดำเนินกิจการล่องแพในที่ราชพัสดุ๘.๑๔การจัดให้เช่าถังน้ำมันเชื้อเพลิง๘.๑๕การใช้ประโยชน์เพื่อทำเหมืองแร่ในที่ราชพัสดุ๘.๑๖การบริหารจัดการท่าเรือระหว่างประเทศ ที่มีมูลค่าทรัพย์สินไม่เกิน ๑๐๐ ล้านบาท๘.๑๗การบริหารจัดการท่าเรือในประเทศกรณีท่าเรือสาธารณะ ที่มีมูลค่าทรัพย์สิน ไม่เกิน๑๐๐ ล้านบาท๘.๑๘การบริหารจัดการท่าเรือในประเทศกรณีท่าเรือเชิงพาณิชย์ที่มีมูลค่าทรัพย์สินไม่เกิน ๑๐๐ ล้านบาท๘.๑๙การกำหนดอัตราค่าเช่าเครื่องจักรที่ประกอบรวมเข้ากับตัวโรงงานซึ่งเป็นทรัพย์อันติดอยู่กับที่ดิน๙.หลักเกณฑ์การพิจารณากำหนดอัตราค่าธรรมเนียมอื่นๆ ให้เป็นไปตามเอกสารหมายเลข ๕ แนบท้ายคำสั่ง๑๐.หลักเกณฑ์การอนุญาตให้นำสิทธิการปลูกสร้างหรือสิทธิการเช่าไปทำเงื่อนไขผูกพันในทางการเงินให้เป็นไปตามเอกสารหมายเลข๖ แนบท้ายคำสั่ง๑๑.การปรับปรุงอัตราค่าเช่าที่ราชพัสดุ๑๑.๑กรณีสัญญาเช่าที่ได้จัดทำขึ้นภายหลังที่มีคำสั่งนี้ใช้บังคับให้พิจารณาปรับปรุงค่าเช่าเพิ่มขึ้นร้อยละ ๙ ของค่าเช่าเดิมทุก ๓ ปี๑๑.๒กรณีการต่ออายุสัญญาเช่าให้พิจารณาผลตอบแทนใหม่ทุกครั้งหากผลตอบแทนใหม่ในส่วนของค่าเช่าเปรียบเทียบกับการปรับปรุงค่าเช่าเพิ่มขึ้นร้อยละ๙ ของค่าเช่าเดิมทุก ๓ ปีแล้วค่าเช่าใดมากกว่าให้ใช้ค่าเช่านั้นการพิจารณาผลตอบแทนใหม่ตามวรรคแรกหากมีผลทำให้ค่าเช่าใหม่ที่ปรับปรุงสูงกว่าค่าเช่าเดิมตั้งแต่สองเท่าขึ้นไปให้พิจารณาปรับปรุงค่าเช่าแบบขั้นบันได โดยมีกำหนดระยะเวลาปรับปรุงดังนี้(๑)ค่าเช่าใหม่สูงกว่าค่าเช่าเดิม ตั้งแต่ ๒ เท่า แต่น้อยกว่า ๓ เท่ากำหนดระยะเวลาปรับปรุง ๒ ปี(๒)ค่าเช่าใหม่สูงกว่าค่าเช่าเดิม ตั้งแต่ ๓ เท่า แต่น้อยกว่า ๔ เท่ากำหนดระยะเวลาปรับปรุง ๓ ปี(๓)ค่าเช่าใหม่สูงกว่าค่าเช่าเดิม ตั้งแต่ ๔ เท่า แต่น้อยกว่า ๕ เท่ากำหนดระยะเวลาปรับปรุง ๔ ปี(๔)ค่าเช่าใหม่สูงกว่าค่าเช่าเดิม ตั้งแต่ ๕ เท่าขึ้นไป กำหนดระยะเวลาปรับปรุง ๕ ปี๑๑.๓กรณีการนำสิทธิการเช่าไปให้เช่าช่วงหรือจัดหาประโยชน์ให้ปรับปรุงค่าเช่าเฉพาะส่วนที่นำไปให้เช่าช่วงหรือนำไปจัดหาประโยชน์เพิ่มขึ้นดังนี้(๑)กรณีตามวัตถุประสงค์การเช่าเดิมให้ปรับปรุงค่าเช่าเพิ่มขึ้นร้อยละ ๒๕(๒)กรณีนอกเหนือจากวัตถุประสงค์การเช่าเดิม ให้ปรับปรุงค่าเช่าตามวัตถุประสงค์การเช่าใหม่ก่อนแล้วจึงปรับปรุงค่าเช่าเพิ่มขึ้นร้อยละ๒๕ทั้งนี้หากผู้เช่าเลิกนำไปให้เช่าช่วงหรือจัดหาประโยชน์แล้วให้ปรับลดค่าเช่าลงเหลือเท่ากับค่าเช่าตามสัญญาเช่าเดิมก่อนปรับปรุงค่าเช่าช่วงหรือจัดหาประโยชน์๑๑.๔กรณีผู้เช่าใช้ประโยชน์ที่ราชพัสดุที่เช่านอกเหนือจากวัตถุประสงค์การเช่าเดิมด้วยตนเองแต่ไม่ถึงขนาดเป็นการเปลี่ยนแปลงวัตถุประสงค์การเช่าโดยยังคงใช้ประโยชน์ตามวัตถุประสงค์ในสัญญาเช่าเป็นหลักกรณีเช่นนี้ไม่ถือเป็นการนำที่ราชพัสดุไปจัดหาประโยชน์ แต่ให้ปรับปรุงค่าเช่าเฉพาะส่วนดังกล่าวเป็นค่าเช่าตามที่ใช้ประโยชน์ตั้งแต่วันที่ตรวจพบเว้นแต่การเช่าเพื่ออยู่อาศัยหรือเพื่อการเกษตรกรรมที่ผู้เช่าได้ทำการค้าขายเพื่อการยังชีพตามอัตภาพเล็ก ๆ น้อย ๆ ไม่ถือเป็นการนำไปจัดหาประโยชน์๑๒.การคิดเนื้อที่เช่าที่ราชพัสดุเพื่อนำไปคำนวณค่าเช่าค่าทดแทน และค่าธรรมเนียม๑๒.๑ค่าเช่า ค่าทดแทน(๑)ที่ดิน ให้คิดตามจำนวนเนื้อที่เช่า(๒)อาคาร ให้คิดตามจำนวนเนื้อที่ใช้สอยของอาคาร๑๒.๒ค่าธรรมเนียม ให้คิดตามจำนวนเนื้อที่เช่า๑๓.การปัดเศษเงินค่าเช่า ค่าตอบแทนค่าปรับ ค่าเสียหาย ค่าทดแทน และค่าธรรมเนียม๑๓.๑ค่าเช่าและค่าทดแทนเฉพาะค่าตอบแทนการใช้ประโยชน์ในที่ดินระหว่างก่อสร้างอาคารยกกรรมสิทธิ์ให้กระทรวงการคลังค่าปรับ ค่าเสียหาย ให้ปัดเศษของบาทเป็นหนึ่งบาท๑๓.๒ค่าทดแทน ค่าธรรมเนียม ให้ปัดเศษของบาทเป็นสิบบาทหลักเกณฑ์ที่กำหนดหรือดำเนินการตามคำสั่งนี้หากอธิบดีกรมธนารักษ์เห็นเป็นอย่างอื่นอาจพิจารณาสั่งการได้ตามที่เห็นสมควร๑๔.การบังคับใช้คำสั่ง๑๔.๑การจัดให้เช่าใหม่ การโอนสิทธิการเช่าและการสืบสิทธิการเช่าแทนผู้เช่าเดิมที่ถึงแก่กรรมกรณีเป็นการจัดให้เช่าที่ดินเพื่ออยู่อาศัย เพื่อการเกษตรกรรม เพื่อปลูกสร้างอาคารยกกรรมสิทธิ์ให้กระทรวงการคลังเพื่อประโยชน์อย่างอื่น การจัดให้เช่าอาคารซึ่งเป็นที่ราชพัสดุและการจัดทำสัญญาต่างตอบแทนอื่น ให้มีผลนับตั้งแต่วันที่ ๑ มกราคม พ.ศ. ๒๕๖๐๑๔.๒การจัดให้เช่านอกเหนือจากการจัดให้เช่าใหม่ การโอนสิทธิการเช่า และการสืบสิทธิการเช่าแทนผู้เช่าเดิมที่ถึงแก่กรรมกรณีเป็นการจัดให้เช่าที่ดินเพื่อปลูกสร้างอาคารยกกรรมสิทธิ์ให้กระทรวงการคลังเพื่อประโยชน์อย่างอื่น การจัดให้เช่าอาคารซึ่งเป็นที่ราชพัสดุและการจัดทำสัญญาต่างตอบแทนอื่น ให้มีผลนับตั้งแต่วันที่ ๑ มกราคม พ.ศ. ๒๕๖๑๑๔.๓การจัดให้เช่านอกเหนือจากการจัดให้เช่าใหม่ การโอนสิทธิการเช่าและการสืบสิทธิการเช่าแทนผู้เช่าเดิมที่ถึงแก่กรรมกรณีเป็นการจัดให้เช่าที่ดินเพื่ออยู่อาศัยเพื่อการเกษตรกรรมให้มีผลนับตั้งแต่วันที่ ๑ มกราคม พ.ศ. ๒๕๖๓ทั้งนี้ หลักเกณฑ์ในการกำหนดอัตราค่าเช่า ค่าตอบแทนค่าธรรมเนียม และค่าทดแทนที่กำหนดไว้ในคำสั่งกรมธนารักษ์ที่ใช้บังคับอยู่ก่อนคำสั่งนี้ให้มีผลบังคับเท่าที่ไม่ขัดหรือแย้งกับคำสั่งนี้สั่ง ณ วันที่ ๒๗ธันวาคม พ.ศ. ๒๕๕๙จักรกฤศฏิ์ พาราพันธกุลอธิบดีกรมธนารักษ์[เอกสารแนบท้าย]๑. เอกสารหมายเลข๑ หลักเกณฑ์การพิจารณากำหนดอัตราค่าเช่าและค่าธรรมเนียมเกี่ยวกับการจัดหาผลประโยชน์ในที่ราชพัสดุเพื่ออยู่อาศัยกิจการอันเป็นสาธารณกุศลที่ไม่ได้มุ่งหากำไร และโครงการตามนโยบายรัฐบาล๒. เอกสารหมายเลข ๒ หลักเกณฑ์การพิจารณากำหนดอัตราค่าเช่าและค่าธรรมเนียมเกี่ยวกับการจัดหาประโยชน์ในที่ราชพัสดุเพื่อประกอบเกษตรกรรม๓. เอกสารหมายเลข ๓ หลักเกณฑ์การพิจารณากำหนดอัตราผลตอบแทนการใช้ประโยชน์ที่ราชพัสดุเพื่อการพาณิชยกรรมและอุตสาหกรรม๔. เอกสารหมายเลข ๔ หลักเกณฑ์การพิจารณากำหนดอัตราค่าเช่าค่าธรรมเนียม ค่าทดแทน แบบเหมาจ่าย๕. เอกสารหมายเลข ๕ หลักเกณฑ์พิจารณาการกำหนดอัตราค่าธรรมเนียมอื่นๆ๖. เอกสารหมายเลข ๖ หลักเกณฑ์การอนุญาตให้นำสิทธิการปลูกสร้างหรือสิทธิการเช่าไปทำเงื่อนไขผูกพันในทางการเงิน(ดูข้อมูลจากภาพกฎหมาย)ปริยานุช/จัดทำ๘ มีนาคม ๒๕๖๐พรวิภา/ตรวจ๘ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๖๑ ง/หน้า ๒๖/๒๗ กุมภาพันธ์ ๒๕๖๐